Igen i år kom julemanden sejlende til Løgstør med masser af nisser.

Hver december i 53 år er Julemanden kommet sejlende til Løgstør. I år blev ingen undtagelse. Søndag eftermiddag lagde juleskibet til ved honørkajen i muslingebyen. Ombord var Julemanden med både kone og nissepiger. Det er den lokale handelstandsforening, der står bag arrangementet, og ifølge dem var mere end 1000 børn og voksne mødt op for at tage imod selveste Julemanden fra Grønland.